Convair 880

Convair 880 – XX a. šeštame dešimtmetyje JAV įmonės „General Dynamics“ padalinyje „Convair“ sukurtas siaurafiuzeliažis keturmotoris vidutinio nuotolio reaktyvinis keleivinis oro laineris. Orlaivis buvo kuriamas kaip mažesnis ir greitesnis konkurentas jau pradėtiems gaminti „Boeing 707“ ir „Douglas DC-8“. 

Ši niša pasirodė komerciškai nesėkminga. Iš viso 1959–1962 m. buvo pagaminti tik 65 šio modelio orlaiviai, o po „Convair 880" komercinės nesėkmės „General Dynamics“ pasitraukė iš komercinių avialainerių gamybos.

Sukūrimo metu „Convair 880“ buvo greičiausias keleivinis lėktuvas pasaulyje, išvystydavęs 615 mylių per valandą (990 km/h) greitį. Jo pagrindu buvo sukurtas taip pat sėkmės nesulaukęs prailgintas variantas „Convair 990“.

 Kūrimas 
miniatiūra|„Convair 880“ surinkimo ceche
Projektuoti vidutinio nuotolio komercinį reaktyvinį oro lainerį „Convair“ pradėjo 1956 m. balandžio mėnesį. Orlaivis buvo skirtas konkuruoti su paskelbtais analogiškais „Boeing“ ir „Douglas“ projektais. Pradinis orlaivio pavadinimas buvo „Skylark“ (), vėliau pavadinimas buvo pakeistas į Golden Arrow (), dar vėliau – į „Convair 600“ ir galiausiai į „Convair 880“. Abu paskutinieji indeksai nurodė maksimalų orlaivio greitį myliomis per valandą (600 mylių per valandą (970 km/h)) arba pėdomis per sekundę (880 pėdų/s (268 m/s)). 

Jėgainei buvo panaudoti turboreaktyviniai varikliai „General Electric CJ-805-3“ – civilinė „General Electric“ gaminto variklio „J79" versija, kuris buvo montuojamas į naikintuvus „Lockheed F-104 Starfighter“, bombonešius McDonnell Douglas F-4 Phantom ir „Convair B-58 Hustler“.

Buvo gaminami du „Convair 880“ variantai – „22" ir „22M". Pirmasis varianto „22“ orlaivis pirmąjį skrydį atliko 1959 m. sausio 27 d. Prototipas nebuvo gaminamas, pirmasis surinktas orlaivis buvo bandomas ir iš karto sertifikuojamas. „Convair 880“ ir „-990“ buvo surenkami Kalifornijos valstijos San Diego mieste įsikūrusioje įmonės gamykloje.

Jau prasidėjus serijinei gamybai Federalinė aviacijos administracija pareikalavo sumontuoti papildomus instrumentus. Gamintojas šį reikalavimą patenkino nekeisdamas salono konfigūracijos, fiuzeliažo viršuje įrengdamas papildomą „kuprą“.

1961 m. pradėta gaminti dar labiau modifikuota orlaivio versija, gavusi indeksą „Convair 990“. Ji buvo gaminama lygiagrečiai su „880-M“. Aviakompanija „Swissair“ savo įsigytiems „-990“-iesiems pridėjo pavadinimą „Coronado“ – pagal Ramiajame vandenyne, netoli San Diego, esančios salos, kurioje nusileido pirmasis „-990“-asis, pavadinimą.

 Konstrukcija ir pardavimai 
miniatiūra|Convair 880 fiuzeliažo skerspjūvis
„Convair 880“ – pilnai metalinis žemasparnis keturmotoris monoplanas. Keleivių salono plotis leido įrengti tik 5 vietas vienoje eilėje (schema 2+3). Tai buvo viena iš priežasčių, kodėl orlaivis netapo populiariu – panašaus dydžio „Boeing“ ir „Douglas“ lėktuvuose buvo montuojamos 6 sėdynės eilėje, kas į tokio pat ilgio ir panašiais eksploataciniais kaštais pasižymintį lėktuvą leido sutalpinti 16% daugiau keleivių. Be to, „General Electric“ varikliai pasižymėjo didesnėmis specifinėmis kuro sąnaudomis lyginant su „Boeing“ naudotais „Pratt & Whitney" gamybos „JT3D“.

„General Dynamics“ pavyko parduoti tik 65 „Convair 880“ orlaivius; viso projekto eigoje „General Dynamics“ įmonė patyrė apie 185 mln. JAV dolerių nuostolių.

Eksploatacijos metu „Convair 880“ pateko į 17 avarijų ir 5 kartus buvo užgrobti.

1960 m. buvo sukurtas patobulintas modelis „-22M“, kurio kiekviename sparne buvo montuojami keturi Kriugerio priešsparniai – po vieną tarp fiuzeliažo ir arčiausiai jo esančio variklio, tarp po vienu sparnu buvusių variklių, taip pat sumontuoti krypties vairo stiprintuvai, didesnės galios varikliai, didesnės talpos kuro bakai, sustiprinta važiuoklė, supaprastintos konstrukcijos salono palubės daiktadėžės, numatytos galimybės lanksčiau pasirinkti atstumus tarp keleivių sėdynių.

 Eksploatacijos istorija 
miniatiūra|Pirmasis „Convair 880“ operatorius – Delta Air Lines.
Pirmasis šio modelio operatorius – JAV aviakompanija Delta Air Lines eksploataciją pradėjo 1960 m. gegužės mėn. Ji įsigijo modifikuotą variantą „880-22M“, su naujesniais modelio „805-3B“ varikliais. 880-uosius iš gamintojo taip pat įsigijo Cathay Pacific, Delta, Japan Airlines, „Northeast Airlines", „Swissair", „TWA", ir „VIASA".

Iš komercinės eksploatacijos nurašytus orlaivius vėliau įsigijo ir perdirbo JAV įmonė „American Jet Industries" (vėliau – „Gulfstream Aerospace"). Keletas jų buvo perdirbti į krovininius, bent vienas lėktuvas buvo naudojamas FAA egzaminuotojų mokymui. Dauguma išlikusių orlaivių XXI a. pirmame dešimtmetyje buvo supjaustyti į metalo laužą.

1980 m. JAV karinis jūrų laivynas įsigijo vieną „880-M“ ir perdarė jį į skraidantį tankerį. Neoficialiu pavadinimu UC-880 jis buvo naudojamas JAV Karinio jūrų laivyno bandymų centre () tiek sparnuotųjų raketų „Tomahawk“ bandymams, tiek orlaivių papildymo kuru operacijoms. Šis orlaivis buvo pažeistas 1995 m. vykdyto dekompresijos bandymo metu. Nepaisant skrydžio metu įvykusios dekompresijos orlaivis buvo įvertintas kaip išsaugojęs gerą valdomumą.

 Operatoriai 
miniatiūra|Aviakompanijos „Alaska Airlines“ „Convair 880“miniatiūra|Skraidantis tankeris Convair UC-880 pildo kuru F-14 Tomcat
 Civiliniai operatoriai 
  Air Maltahttps://www.airliners.net, photo of Air Malta Convair 880
 Air Viking (nuomotas)
 Airtrust Singapore (nuomotas)
 Alaska Airlines
 American Jet Industries
 Bahamas Worldhttps://www.airliners.net, photo of Bahamas World Convair 880
 Cathay Pacific
 Civil Air Transport (CAT)
 Delta Air Lines
 Elvis Presley Enterprises (šis orlaivis eksponuojamas Graceland fermoje Memfyje (JAV Tenesio valstija))
 Federalinė aviacijos administracija (FAA)
 Flying Fish Companyhttps://www.airliners.net, photo of Flying Fish Company Convair 880
 Holiday Magic Finland„Holiday Magic Finland“. ATDB-aero. Retrieved 10 October 2021.
 Hughes Tool Company
 Inair Panama (nuomotas)
 Japan Air Lines
 Japan Domestic Airlines
 Jetaway Travel Clubhttps://www.airliners.net, photo of Jetaway Travel Club Convair 880
 Jonian Airlineshttps://www.airliners.net, photo of Jonian Airlines Convair 880
 LANICA
 Latin Carga (įsigijo iš Delta Air Lines)
 Monarch Airlines (nuomotas)
 Nacionalinė aeronautikos ir kosmoso administracija – NASAhttps://www.airliners.net, photo of NASA Convair 880
 Northeast Airlines
 Onyx Aviationhttps://www.airliners.net, photo of Onyx Aviation Convair 880
 Pan Westhttps://www.airliners.net, photo of Pan West Convair 880
 Profit Expresshttps://www.airliners.net, photo of Profit Express Convair 880
 Rainbow Airhttps://www.airliners.net, photo of Pan West Convair 880
 Rowan Drilling Companyhttps://www.airliners.net, photo of Rowan Drilling Convair 880
 Trans World Airlines (TWA)
 Torco Drilling Co.https://www.airliners.net, photo of Torco Drilling Co. Convair 880
 Sunfari Travel Clubhttps://www.airliners.net, photo of Sunfari Travel Club Convair 880
 SunJet Internationalhttps://www.airliners.net, photo of SunJet International Convair 880
 Swissair
 VIASA
 WINGShttps://www.airliners.net, photo of WINGS Convair 880

 Kariniai operatoriai 


 Jungtinių Amerikos Valstijų karinis jūrų laivynas – vienas „Convair UC-880“ – bandymų platforma/Oro tankeris

 Avarijos ir incidentai 
miniatiūra|JAL 8030 reiso „Convair 880“miniatiūra|„Cathay Pacific“ Convair 880-22-1 miniatiūra|Convair 880 stiuardesės
 1960 m. gegužės 23 d. aviakompanijos „Delta Air Lines" reisu 1903 skridęs „CV-880-22-1" (Nr. N8804E), sudužo kildamas iš Atlantos municipalinio oro uosto (dab. Hartsfyldo-Džaksono Atlantos tarptautinis oro uostas). Žuvo visi keturi įgulos nariai. Skrydis buvo surengtas dviejų kapitonų permokymo tikslu.
 1966 m. rugpjūčio 26 d. aviakompanijos „Japan Air Lines" lėktuvas „CV-880-22M-3" (Nr. JA8030) sudužo kildamas iš Tokijo Hanedos oro uosto. Skrydis buvo surengtas dvejų kapitonų permokymo tikslu. Žuvo visi 5 įgulos nariai.
 1967 m. lapkričio 5 d. aviakompanijos „Cathay Pacific" reisu 033 skridęs „CV-880-22M-3„ (Nr. VR-HFX) kildamas iš Honkongo Kai-Tak oro uosto išriedėjo už tako, žuvo 1 žmogus iš 127 buvusių orlaivyje.
 1967 m. lapkričio 20 d. aviakompanijos „TWA" reisu 128 skridęs lėktuvas sudužo leisdamasis į Sinsinačio/Kentukio oro uostą. 70 žmonių žuvo, 12 – išgyveno.
 1969 m. birželio 24 d. aviakompanijos „Japan Air Lines" reisu 90 skridęs „CV-880-22M-3" (Nr. JA8028, Kikyo) sudužo kildamas iš Grant County Airport (Vašingtono valstija). Žuvo 3 iš 5 įgulos narių. Skrydis buvo surengtas mokymosi tikslais, imituojamas vieno variklio išsijungimas kilimo metu.
 1972 m. birželio 15 d. aviakompanijos „Cathay Pacific" reiso 700Z skrydžio virš Pleiku (Pietų Vietnamas) metu lėktuve sprogo bomba. Žuvo visi 81 keleiviai ir įgulos nariai.
 1972 m. gruodžio 20 d. aviakompanijos „North Central Airlines" reisu 575 skridęs „McDonnell Douglas DC-9-31" Čikagos O’Haros tarptautiniame oro uoste kildamas susidūrė su kilimui besirengusiu „Delta Air Lines" „Convair 880" (Nr. N8807E). Susidūrimo metu keturi „Convair 880“ keleiviai buvo sužeisti, 10 DC-9 keleivių žuvo ir 15 buvo sužeisti.
 1977 m. rugpjūčio 20 d. perkrautas aviakompanijos „Monarch Aviation" „CV-880-22-2" (Nr. N8817E) kildamas iš San Chuano oro uosto (Kosta Rika) užkabino medžius ir sudužo. Žuvo trys įgulos nariai.
 1980 m. lapkričio 3 d. mokomojo skrydžio metu aviakompanijos „Latin Carga" „CV-880-22-2" (Nr. YV-145C) sudužo kildamas iš Karakaso oro uosto (Venesuela). Žuvo visi keturi įgulos nariai.
 1983 m. gegužės 11 d., aviakompanijos „Groth Air" orlaivis „CV-880-22-2" (Nr. N880SR) sudegė Meksiko tarptautiniame oro uoste.
 1986 m. spalio mėn. FAA priklausęs „CV-880-22M-3" (Nr. N5863) buvo sąmoningai sunaikintas bandymų metu Mohavės dykumoje.

 Eksponuojami orlaiviai 
dešinėje|miniatiūra|E. Preslio Convair 880 Lisa Marie 

 1 – Pilotų kabina, Delta Flight Museum Atlanta (Džordžija)
 3 – Priekinė fiuzeliažo dalis, Aviation Hall of Fame and Museum of New Jersey muziejus, Teterboro (Niu Džersis).
 Priekinė fiuzeliažo dalis, Tillamook Air Museum, Tillamook (Oregonas).
 35 – orlaivis saugomas „Scroggins Aviation" aikštelėje, Mohavės dykumoje (JAV Kalifornijos valstija).
 38 – Lisa Marie – eksponuojamas Graceland fermoje Memfio mieste (Tennesis). Buvęs aviakompanijos „Delta“ orlaivis Nr. N8809E, 1975 m. įsigytas Elvio Preslio ir pavadintas jo dukros vardu. 2015 m. jis buvo parduotas ir vėliau vėl nupirktas Elvio Preslio fondo bei eksponuojamas Preslio muziejuje.
 58 – Perdarytas į turistinį namelį, Ist Londonas (PAR): Orlaivis aštuntame dešimtmetyje buvo perdarytas į korporatyvinį lėktuvą, 1987 m. jį įsigijo Siskėjaus (vieno PAR bantustanų) vyriausybė kaip vyriausybinį lėktuvą, tačiau dėl lėšų stokos jis keletą metų stovėjo nenaudojamas Bišo oro uoste. 1992 m. jį įsigijo PAR verslininkas Bilis Nelas (Billy Nel), orlaivį perkėlęs į savo privačią rezidenciją. Orlaivyje išsaugotas originalus verslo lainerio interjeras. Vienas jo variklių padovanotas Staterheimo variklių muziejui.Hollands, Barbara. "Down by the river with Billy Nel, the collector king of boys’ toys. "  weekendpost.co.za, January 29, 2005. Tikrinta: 2010 m. gegužės 19 d.

 Techniniai duomenys 
dešinėje|miniatiūra|Convair 880 pilotų kabina
miniatiūra|Convair 880 variklis
miniatiūra|„Viasa“ „Convair 880“
+Orlaivio duomenys, pagal Jane’s All The World’s Aircraft 1965–66Variantas-22-22MĮgula3Talpa110 keleivių / 24 000 svarų (11 000 kg)Ilgis129 pėdos (39,32 m.)Aukštis36 pėdos (11 m)Sparno mojis120 pėdų (37 m.)Sparno plotas2000 kv. pėdų (190 m2)Aerodinaminis profilispagrindas: NACA 0011-64 (modifikuotas); galiukas: NACA 0008-64 (modifikuotas)Tuščio svoris87 400 svarų (39 600 kg)94 000 svarų (43 000 kg)Kuro talpa10 584 JAV galonų (40 060 l)12 538 JAV galonų (47 460 l)MTOW184 500 svarų (83 700 kg)193 000 svarų (88 00 kg)4 × turborekatyviniai varikliaiGeneral Electric CJ-805-3General Electric CJ-805-3BTraukapo 51,8 kNKreiserinis greitis470 – 534,5 mazgai (870–990 km/h)Skrydžio lubos41 000 pėdų (12 000 m.)Skrydžio nuotolis2 472 jūrmylės (4 578 km)2 503 jūrmylės (4 636 km)Sparno apkrova450,4 kg/m2471 kg/m2Kilimo tako ilgis8 750 pėdų (2 670 m.)7 550 pėdų (2 300 m)Tūpimo tako ilgis6 250 pėdų (1 900 m)5 350 pėdų (1 630 m)

 Taip pat žr. 
miniatiūra|Convair 880 modelio pristatymas

 Susiję projektai 
 Convair 990 Coronado

Panašaus laikotarpio, konstrukcijos ir paskirties orlaiviai

 Boeing 707
 Boeing 720
 Douglas DC-8
 Shanghai Y-10

 Išnašos 
miniatiūra|Convair 880 salonas be keleivių sėdyniųminiatiūra|„Convair 880“ borto inžinieriaus prietaisų skydas
miniatiūra|Aviakompanijos „TWA“ reklaminė verslo klasė lėktuve „Convair 880"

Kategorija:Žemasparniai
Kategorija:Convair orlaiviai
Kategorija:Siaurafiuzeliažiai lėktuvai
Kategorija:Oro laineriai